To klasser har i flere år haft en del af deres undervisning på Kunsten i Aalborg, hvilket har styrket elevernes læring.

I et traditionelt klasselokale er der rigtige og forkerte svar. Især i fag som dansk og matematik er det svært at gradbøje regneregler og kommasætning. Men indenfor kunsten er alt muligt - og intet forkert. Og det har inspireret flere 6. klasser fra Kærbyskolen til at blive mere kreative og udfordre sig selv. 10-12 gange om året tager de turen til Kunsten i Aalborg for at suge til sig af kunstværkerne og den frie måde at udtrykke sig på. Selv siger eleverne sådan: - Alt muligt kan være kunst, alt efter hvordan man ser på det. - Man kan lave alt muligt. Der er ingen grænser for kunst. Dansklærer: Eleverne bliver mere modige Også lærerne i 6. klasse mærker, at eleverne tør tænke ud af boksen, når de har været på besøg blandt kunstværkerne. - Som danslærer mærker jeg det især, når vi skal arbejde med fortolkninger af værker, for så er de blevet modige, siger Trine Rottbøll fra Kærbyskolen. Flere af eleverne tør nu række hånden op i timerne, og de er blevet mere ligeglade med, hvad andre synes.